***הנחיות לכתיבת שטח***

הגשת הצעה לטקסט בנושאים כגון- פסיכואקטיביזם, טורי דעה, סיקור כנס

* יש לבחון מול המערכת האם הנושא מתאים לכתב העת, ניתן לעשות זאת בפנייה בכתב ובע"פ לאחת מחברות המערכת.
* בשלב הראשוני, יש להגיש כותרת של הטקסט ופיסקת תקציר.
* על הטקסט להיות טקסט מקורי שנכתב במיוחד ל"חוצות".

פורמט כתיבה

* אורך הטקסט- 1500 מילים (כ-2.5 עמודי word). ניתן להגיש טקסטים ארוכים יותר. רצוי להתייעץ עם חברות המערכת.
* ניתן להגיש טקסטים בעברית, בערבית או ברוסית. יש לבדוק עם צוות המערכת במידה  וברצונך להציע טקסט בשפה נוספת.
* יש לתת לטקסט כותרת ברורה שמשקפת בצורה מדויקת את התוכן.
* יש להוסיף פיסקת תקציר בפתיחה
* יש להוסיף ביו קצר של הכותב.ת ואת ההקשר הרלוונטי כולל גילוי נאות במידת הצורך.
* אין צורך בציטוטים אקדמיים/רשימה ביבליוגרפית (אך ניתן להוסיפם). באם בחרת להוסיף מקורות ביבליוגרפים, יש לעבוד לפי כללי ציטוט וביבליוגרפיה של APA.
* אנא הקפידו על האתיקה המקצועית ואי הפרת כללי סודיות בכתיבה.
* אם המאמר מתייחס לתופעה בשטח אנא סיקרו בקצרה את מאפייניה ומימדיה.
* אנא הקפידו להעלות בגוף המאמר טיעונים בהירים ולגבות אותם בנימוקים שיהיו נהירים לקורא.ת, תוך יציאה מנקודת הנחה של היכרות ראשונית שלו.ה עם התופעה המתוארת.
* על הכתיבה להיות אינקלוסיבית מגדרית על פי ההנחיות להלן: נקודה או מקף שמחברים בין ההטיות (לדוגמה- כותבים.ות; כותבות-ים), כתיבת שתי ההטיות במלואן (מטפלות ומטפלים) או סגנון כתיבה בו חלק מהמשפטים כתובים בלשון נקבה וחלק בלשון זכר (לדוגמה- "מטפלות רבות מסתייגות מהחשיבות העצמית של המוסדות הפסיכואנליטיים. כאשר מטפלים שאינם תומכים באליטיזם של מוסדות אלה נרשמים אליהם, הם נאלצים להסתיר את עמדתם ולשתף פעולה").
* לאחר הגשת הטקסט הוא יועבר לעריכת תוכן ויוחזר משוב לכותב.ת. תהליך העריכה נעשה באופן דיאלוגי עם הכותבות והכותבים כחלק מתפיסת העולם של כתב העת.
* ניתן להתייעץ עם חברות המערכת בכל שלב של הכתיבה.
* בסיום יועבר הטקסט לעריכה לשונית ולפני הפירסום ישלח בגירסתו הערוכה לכותב.ת.
* את הטקסטים יש להגיש בפורמט וורד לכתובת- tarbutipuliti@gmail.com

הע/ארות כלליות

* נשמח לקבל טקסטים בנושאים שמתייחסים לפסיכופוליטיקה, פסיכואקטיביזם, טיפול רגיש תרבות ועוד, כגון- השפעותיה הנפשיות של תופעה חברתית מסויימת, יחסי כוח בשדה הטיפולי, הדרה בשדה הטיפולי, האינטראקציה בין רכיבים חברתיים ופוליטיים לרכיבים טיפוליים, זכויות החולים והעובדים במערכת בריאות הנפש הציבורית, העדר ייצוג לאוכלוסיות מגוונות במקצועות בריאות הנפש באקדמיה, קמפיינים אקטיביסטים בשדה בריאות הנפש.
* אנחנו מעודדות כתיבה אקטיביסטית ודיווחים מהשטח.
* אנחנו מעודדות סטודנטיות.ים וכותבות.ים ללא ניסיון קודם בכתיבה להגיש טקסטים. תיתכן אפשרות לסיוע בתהליך הכתיבה, יש לבדוק זאת מראש עם המערכת.
* אל חלק מהטקסטים הלא אקדמיים שיתפרסמו בכתב העת נצמיד טקסטים תיאורטיים/אקדמיים שייכתבו על ידי כותבות.ם אחרות.ים ויעגנו תיאורטית את הטקסט המקורי או יוסיפו פן דיאלוגי/מושגי לטקסט.

תודה על השתתפותכן.ם במרחב השיח של חוצות, אנחנו זמינות לכל שאלה או התלבטות, ניתן לפנות אלינו במייל- tarbutipuliti@gmail.com